ПРОТОКОЛ
от проведено Общо събрание на Сдружение с нестопанска цел 
„БЪЛГАРСКА ФЕДЕРАЦИЯ НА КЛУБОВЕТЕ ПО СПОРТНИ ТАНЦИ”
на 09.03.2024 година в гр. Ямбол

Днес 09.03.2024 г. /събота/ от 13.00 ч. в гр. Ямбол, ул. Люлин №2 е насрочено общо събрание на членовете на БФКСТ. Поради липса на кворум началото на събранието се отложи с един час.

В 13.00 ч. в гр. Ямбол, ул. Люлин №2 се установи, че присъстват 5 членове и по устав ще започне след един час независимо от броя на присъстващите. В 14.00 часа се установи, че има регистрирани 18 представители лично и чрез пълномощници на пълноправни клубове – членове на БФКСТ. При налични регистрирани 17 редовни членове и 1 асоцииран член събранието има кворум. Общото събрание е редовно свикано въз основа на решение от заседание на УС на БФКСТ от 18.02.2024 година, и е на основание чл. 34, чл. 36, чл. 37, чл.38, чл.39 от Устава на Сдружение с нестопанска цел БФКСТ. Разгласено по предвидения в Устава ред и няма пречки да бъде проведено. Всеки от членовете на БФКСТ са имали възможност да се запознаят с дневният ред, материалите за събранието, датата и мястото на провеждане на ОС.

 Председателят на УС Г. Найденов: На основание чл. 34, чл. 36, чл. 37, чл.38, чл.39 от Устава на БФКСТ, е свикано редовно Общо събрание на членовете на Сдружение с нестопанска цел „БЪЛГАРСКА ФЕДЕРАЦИЯ НА КЛУБОВЕТЕ ПО СПОРТНИ ТАНЦИ” със седалище и адрес на управление гр. София, п. к. 1000, бул. „Васил Левски” № 75,  на 09.03.2024 г. от 14.00 ч. тук, в гр. Ямбол. Събранието има изискуемият се кворум и може да взема решения. Откривам събранието. 


Г-н Георги Найденов – Председател на БФКСТ и упълномощен представител предлага да се избере председател на ОС.
          Г-жа Атанаска Дунева и г-н Иванов предлагат за председател на събранието г-н Георги Найденов.
Други предложения не постъпиха и след проведено гласуване за председател на събранието беше избран г-н Георги Найденов.
ГЛАСУВАНЕ: ЗА-17, ПРОТИВ – няма, ВЪЗДЪРЖАЛИ СЕ – няма


Г-н Веселин Христакев – член на УС предложи за протоколчик на общото събрание г-жа Яна Тонева. 
Г-н Георги Найденов – председател, предложи за протоколчик на събранието г-н Атанас Атанасов и помоли предвид сроковете, за улеснение да бъде г-н Атанасов.
След проведено гласуване за протоколчик на събранието беше избран г-н Атанас Атанасов.
ГЛАСУВАНЕ: Г-жа Яна Тонева: ЗА – 1, ПРОТИВ – 16, Въздържали се – няма 

ГЛАСУВАНЕ: Г-н Атанас Атанасов:  ЗА – 16, ПРОТИВ – 1, Въздържали се – няма 


Г-жа Атанаска Дунева – редовен член предлага за преброител на събранието г-н Веселин Христакев. Други предложения не постъпиха, и след проведено гласуване за преброител на събранието беше избран г-н Веселин Христакев.
ГЛАСУВАНЕ: ЗА- 17,  ПРОТИВ-няма , ВЪЗДЪРЖАЛИ СЕ-няма
                           

Председателят на УС Г. Найденов откри събранието и уведоми всички членове, че е спазена процедурата по свикване на Общото събрание – чл. 37 от Устава на БФКСТ. 


Председателят прочете предварително обявения ДНЕВЕН РЕД:
1.	Отчет на дейността на Председателя на УС на БФКСТ;
2.	Годишен финансов отчет на БФКСТ за 2023г.;
3. Бюджет на БФКСТ за 2024г;
4. Приемане на отчет на изпълнение на 4 годишната програма по чл. 28, ал. 1, т. 10                   от ЗФВС;
5. Правила за оценка на дейността на спортните клубове;
6. Разни. 

По точка 1  от дневният ред: Отчет на дейността на Председателя на УС на БФКСТ:
Председателят на УС Г. Найденов запознава членовете на ОС с отчета за дейността на БФКСТ.
След изслушване на отчета ОС НА БФКСТ РЕШИ:
Приема отчета за дейността на БФКСТ.
ГЛАСУВАНЕ: ЗА- 17, ПРОТИВ-няма, ВЪЗДЪРЖАЛИ СЕ-няма

По точка 2 от дневният ред: Годишен финансов отчет на БФКСТ за 2023г.:
Председателят на УС Г. Найденов запознава членовете на ОС с годишния финансов отчет на БФКСТ за 2023 година.
След кратки разяснения по отчета и без забележки ОС НА БФКСТ РЕШИ:
Приема годишния финансов отчет на БФКСТ за 2023 година без възражения.
ГЛАСУВАНЕ: ЗА- 17, ПРОТИВ-няма, ВЪЗДЪРЖАЛИ СЕ-няма

По точка 3 от дневният ред: Бюджет на БФКСТ за 2024г.:
Г-н Георги Найденов запознава членовете на общото събрание с предложения и подготвен проектобюджет от УС на БФКСТ за 2024 г.
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма 

По точка 4 от дневният ред: Приемане на отчет на изпълнение на 4 годишната програма по чл. 28, ал. 1, т. 10 от ЗФВС:
 	Председателят на УС Г. Найденов запознава членовете на ОС с отчета за изпълнение на 4 годишната програма по чл. 28, ал.1, т.10 от ЗФВС.
След изслушване на отчета и кратки разяснения ОС на БФКСТ РЕШИ:
Приема отчета за изпълнение на 4 годишната програма по чл. 28, ал.1, т.10 от ЗФВС. 
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма
ОС възлага на УС отчетът да се подготви на образец 12, по чл.30 към ММС.

По точка 5 от дневният ред: Правила за оценка на дейността на спортните клубове:
Председателят на УС Г. Найденов запознава членовете на ОС с правилата за оценка на дейността на спортните клубове. След изслушване и кратки разяснения ОС на БФКСТ РЕШИ:
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

По точка 6 от дневният ред: Разни: 
Г-н В. Христакев - член на УС - предлага актуализация на сайта и да бъдат качени всички нови корекции, правилници, новини, и да се премахнат всички стари протоколи в срок до 15 април 2024г. 
ГЛАСУВАНЕ: ЗА-16, ПРОТИВ - 1, ВЪЗДЪРЖАЛИ СЕ-няма

Г-н Атанас Атанасов - председател на Клуб по спортни танци „Тандем“ гр. Ямбол -  сподели, че поради запълнени хотели в град Ямбол на 30-31 март и невъзможността да се настанят гостите в град Ямбол се налага да се отложи турнира Диана Къп. ОС възлага на г-н Атанас Атанасов да изпрати актуална информация за турнира към ДСК през есента до УС и всички клубове. 
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Стефан Дончев - пълномощник от КСТ „ЕС ТИИ ДЕНС“ гр. Стара Загора - предлага по време на организирани спортни лагери от БФКСТ да преподават само всички треньори по програмата и всички външни лектори с покана от УС. Тези които не са картотекирани към БФКСТ да не вземат участие и да не пречат на процеса и подготовката на състезателите, които тренират за спорт за високи постижения. Предлага да има здрав контрол от ръководството на БФКСТ и също да не се допускат родители в залата, за да бъде удобно и приятно за състезателите.
ОС възлага на УС и ТС и СК към БФКСТ да контролира тренировъчния процес на всички организирани лагери.
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Стефан Дончев коментира действията на Председателя на спортен клуб г-жа Паричкова, защо участва в организирането на събитие към друга федерация и организация. Това е уронване на престижа на БФКСТ предвид това, че ние сме лицензирана федерация и сме членове на CSIT, които са към Международният Олимпийски комитет. Колеги защо се допуска г-жа Паричкова да уронва престижа и да присъства и към БФКСТ? Предлагам рестрикции на всички представители на спортни клубове членове на БФКСТ, които участват на други турнири, които не са организирани от лицензираната БФКСТ. Излиза така, че не можем да ги спрем и те си правят каквото си искат и не спазват закона на спорта и правилата и устава на БФКСТ. 

Г-н Веселин Христакев е съгласен с казаното и допълва също положението и на г-н Андрей Тодоров, който също е в тази позиция и действа също така. 

Г-жа Веселина Жекова - член на СС на БФКСТ - колеги защо да не можем? Една група от хора работят последните години срещу БФКСТ с една единствена цел. 

Г-н Стефан Дончев - Недопустимо е г-жа Паричкова да бъде на пресконференция, и да се намесва името на БФКСТ. Ако желаят да бъдат към WDSF е тяхно решение, но не смятам, че ние вече трябва да толерираме и допускаме по този начин да се работи. 
ОС счита, че действията на колеги и клубове към БФКСТ, които участват в такива събития в България, които са организирани от не лицензираната Федерация и клубове е уронване на престижа. 

Г-н Станьо Иванов - член на Дисциплинарната комисия - допълни и предлага на СС на БФКСТ, че съдии към БФКСТ, които имат лиценз към WDSF е желателно само да продължат, да се развиват към WDSF. Ако искат да са към БФКСТ да си променят позицията. Това не е морално. 
Г-н Георги Найденов - председател на БФКСТ - колеги изпратих решението на всички спортни клубове. Там е написано кой какво е целял и изпратих на всички да се запознаят с определението на Върховният административен съд, състав на Седмо отделение

ОПРЕДЕЛИ:

ОСТАВЯ В СИЛА Определение №10648 от 04.12.2023 г. на Административен съд София-град по адм. дело № 9990/2023 г.

ОСЪЖДА Сдружение с нестопанска цел "Българска федерация по спортни танци“, с адрес: София, бул. „Васил Левски“, №75, да заплати на Министерство на младежта и спорта, с адрес гр. София, бул. „Васил Левски“ № 75 разноски по делото 
в размер на 100 (сто) лева.

Определението е окончателно.

ОС на БФКСТ възлага на СС ,АК, ТС и УС на БФКСТ да променят и актуализират новите правилници преди началото на първият турнир към ДСК на БФКСТ за 2024г. Следователно да бъдат изпратени до всички спортни клубове членове на Българска федерация на клубовете по спортни танци. 
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Станьо Иванов - член на Дисциплинарната комисия - -предлага да се направи анализ и проверка на  всички състезатели и спортисти, които са картотекирани към БФКСТ. Ако участват на територията на Република България и не спазват ЗФВС, да се приложи закона и устава и правилата на БФКСТ и прекратяване и спиране на състезателните права. 
Г-н Георги Найденов - председател на БФКСТ-  колеги през 2023г.,на извънредно Общо събрание БФКСТ променихме устава на БФКСТ. Ние сме членове на CSIT. Миналата година БФКСТ постави рекорд и беше най - успешната година в историята на спортните танци предвид спечелването на толкова медали и финални класирания на спортистите от Световни първенства и Световни игри по латиноамерикански и стандартни танци. 

ОС възлага на ТС, ДК и УС да направи проверка и анализ на всички състезатели и техните клубове дали спазват ЗФВС, и също да се използва етичния кодекс и да се предприемат санкции предвид правилата на БФКСТ.
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Найденов, колеги предвид проведена среща с президента на Българска професионална танцова асоциация с г-н Златин Костов, искам да ви попитам за вашето мнение за бъдещо сътрудничество и съвместна работа с г-н Костов. 
Г-н Станьо Иванов - колеги мисля, че работата с изявени колеги от WDC е в голяма полза особено с успели и изявени българи. Нямам против за г-н Златин Костов, Боряна Делчева, Делян Терзиев, Митко Димитров. 
Г-жа Веселина Жекова допълни, че вече клубове от БФКСТ работят в тази позитивна насока. В стандартните танци също вече имаме възможност да работим и с Франциска Йорданова и Томас Папкала, които също живеят в България и дават своите знания на състезателите. Мисля, че е необходимо когато има възможност да се използват тези имена за семинари, уроци и също да бъдат канени на наши турнири. 
Г-н Георги Найденов – колеги ние вече работим с тези имена, които коментирате.

След дълги дебати ОС на БФКСТ възлага на председателят на БФКСТ г-н Георги Найденов да води нужните разговори само за определени турнири, лагери и бъдещи проекти и сътрудничество между БФКСТ и БПТА.
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Георги Найденов - колеги моля ОС да възложи на всички комисии и съвети да съхраняват документите. Имаме представители в град Ямбол, Велико Търново, Сливен, Габрово, Стара Загора и Варна. Основните документи са налични при мен като представляващ БФКСТ и се съхраняват в класьори и папки. 
ОС възлага на всички съвети и комисии на БФКСТ и Председателя да съхранява документи. 
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Георги Найденов, запозна присъстващите членове с  участието на БФКСТ по Еразъм Digi Dance, предвид подготовка на документите и подаването им за 2023г.,  смятам, че този проект е много полезен и ще допринесе за развитието на БФКСТ. Г-н Найденов прочете програмата и дейността по проекта. Колеги моля да ми възложите да отговарям по програмата и да подписвам всички необходими документи към Еразъм. Г-н Радукан от Румъния е отговорник и движи целият процес по програмата. 
ОС възлага на председателят на БФКСТ г-н Георги Найденов да отговаря за дейността и организацията по Еразъм Digi Dance до приключване по договора и всички документи да подписва при необходимост.
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г-н Найденов, колеги смятам, че е необходимо да се организира курс за треньори за вдигане на квалификациите и знанията им. Мисля, че всички ние като треньори имаме какво още да учим и следователно трябва да намерим малко време и за себе си. След дълги дебати и дискусия между членовете

ОС на БФКСТ възлага на председателят на БФКСТ г-н Георги Найденов да направи  необходимата работна среща в град Молинела с г-н Паоло Боско и да обсъдят бъдещи варианти и условия за провеждане на обучение в България за треньори. 
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма

Г. Найденов колеги преди да закрия събранието искам да ви споделя, че има ново сформирана Европейска федерация по танци. Смятам, че трябва да направим запитване към CSIT и ММС за възможността по закон дали имаме право. 

След дълги дебати между членовете ОС на тема ново сформирана Европейска федерация възлага на г-н Найденов да направи запитване за статута до CSIT и ММС.
ГЛАСУВАНЕ: ЗА-17, ПРОТИВ-няма, ВЪЗДЪРЖАЛИ СЕ-няма



Г-н Георги Найденов председателстващ ОС, колеги поради изчерпване на дневен ред на ОС на БФКСТ на 09.03.2024г., закривам събранието в 17.13 часа. 











ПРЕДСЕДАТЕЛ на ОС на БФКСТ - г-н Георги Найденов 
СЕКРЕТАР на ОС на БФКСТ - г-н Атанас Атанасов



ПРОТОКОЛЧИК:……………………
                                /Атанас Атанасов/



ПРЕДСЕДАТЕЛ НА СЪОБРАНИЕТО: :………………………
/Георги Найденов/

